JBay Cycle Centre vier 20 jaar in Jeffreysbaai | News24
JBay Cycle Centre vier 20 jaar in Jeffreysbaai
Die gedugte span by JBay Cycle Centre in Woltemadestraat, Jeffreysbaai is Diederik (Why) Oosthuizen, Josua Wagner (mede-eienaar), Louise Wagner (mede-eienaar) en Diederick Yake. Foto:VERSKAF
EEN van Jeffreysbaai se vooraanstaande fietswinkels vier vanjaar hul 20ste bestaansjaar.Josua Wagner en sy pa, Chris Wagner, het op 30 Januarie 1997 ’n nuwe era in Jeffreysbaai ingelui met die opening van die eerste spesialis-fietswinkel in die Kouga-gebied - JBay Cycle Centre in Woltemadestraat.Dít na hul ’n groot behoefte in die spesiali-teitsveld raakgesien het.Volgens Josua was fietsry, veral bergfiets-ry, 20 jaar gelede ’n sport wat ’n klein aantal mense gelok het. “Fietsry het egter oor die jare ontplof. Bergfietsry is tans een van die gewildste en vinnigste groeiende sportsoorte in die wêreld.”Josua se moeder, Louise , het na sy vader se afsterwe in 2002 by die besigheid begin werk.Net soos fietsry, het JBay Cycle Centre oor die jare gesonde groei getoon.Soveel so, dat nog ’n werktuigkundige, Diederick Yake, in 2003 sy kragte by JBay Cycle Centre gevoeg het. In 2012 het Diederik (Why) Oosthuizen as werktuigkundige by die bestaande span aangesluit.Jbay Cycle Centre voorsien fietsliefhebbers van ’n groot verskeidenheid fietse en bykomstighede - vanaf intreevlakryers tot professionele fietsryers. Hulle is ’n gemagtigde handelaar vir groot en bekende handelsmerke, insluitende Giant, Silverback, Scott, Avalanche, GT, en Mongoose.“Ons bedank al ons klante vir hul ondersteuning die afgelope 20 jaar. Ons strewe is om net die beste diens te lewer,” sê Josua.“Alle eer en dank gaan aan ons Hemelse Vader sonder wie niks moontlik sou wees nie.”